Vógólán ébúg dzī, mínā é bod myǎfíd míḿbúbúá, mǐ tíbili bingɔ́ngɔ́l bí bǒd yā ńnam, 5mínā nâ: ‘‘É ngɔn yǎtíe nyí, yayi dím ódén, nə́ bǐ bɔ mákíd máán ? Sábad a yi lod ódén, nə́ bǐ kūán ai ovə́ga wǎn, bǐ tsígi bəkíla, bǐ bɛ́dege mɔní, bǐ bələgan ai miǹlǒd mədugán, 6bǐ ngakus bingɔ́ngɔ́l bí bod ai mɔní, bǐ kuzu mim̀búbúá á tâŋ akǒl bíyábág, bǐ kugan ai bibɔ̌l bí byə́m ?” 7Ǹtondôbə ǎ kani yǎ dɔ sɔŋ á mə̄bún mə́ Yákɔb: Koá, é mam mǐ ngábɔ, mǎyǐ kig vóǎn tɔ də́dā; 8sə ású tē ńdɔ̄ sí yātigidan a ? Ńdɔ bǒd yā sí ésə̄ bə́ nə́ á məyəb a ? Ébēn yāyi vús anə́ Nîl, e dúgan sus anə́ óswē yā Égîptɛn.